Bolgara
Bolgara (krievu un tatāru: Болгар) ir pilsēta Tatarstānā, Krievijas Federācijā, Spasas rajona (Спас районы) administratīvais centrs. Atrodas Volgas upes kreisajā krastā, pie Kuibiševas ūdenskrātuves. No 1935. līdz 1991. gadam pilsētas nosaukums bija Kuibiševa. Blakus Bolgarai atrodas vēsturiskās Volgas Bulgārijas galvaspilsētas Bulgaras drupas. 2018. gadā Bolgarā dzīvoja 8,5 tūkstoši iedzīvotāju. Pilsētas statuss iegūts 1781. gadā.